b'\n_START_ARTICLE_\nServes pussala\n_START_PARAGRAPH_\nServes pussala (igau\xc5\x86u: S\xc3\xb5rve poolsaar) ir liela pussala S\xc4\x81msalas dienvidrietumos. Irbes \xc5\xa1aurums to atdala no Latvijas piekrastes. Pussalas plat\xc4\xabba ir ap 180 km\xc2\xb2, garums \xe2\x80\x94 32 km, platums \xe2\x80\x94 1,8 l\xc4\xabdz 10 km. Pussalas gal\xc4\x93jais dienvidu punkts ir Serves sala._NEWLINE_Pussalas vidien\xc4\x93 pace\xc4\xbcas Serves augstiene, kuras augst\xc4\x81kais punkts ir 36,6 m. Piekraste stipri izrobota, vair\xc4\x81kas nelielas sali\xc5\x86as. Da\xc4\xbcu pussalas teritorijas aiz\xc5\x86em dabas rezerv\xc4\x81ts un liegums._NEWLINE_V\xc4\x93sturiskos dokumentos pussala pirmo reizi min\xc4\x93ta 1234. gad\xc4\x81 k\xc4\x81 Sworve. Pussalas teritorija ietilpst S\xc4\x81res apri\xc5\x86\xc4\xb7a Salmes un Torgu pagastos. Liel\xc4\x81k\xc4\x81s apdz\xc4\xabvot\xc4\x81s vietas ir Salme, L\xc4\x93tsa, S\xc4\x93re un \xc4\xaade.'